Public procurement notice: Contract Award Notice
Published: 2025-01-28
Buyer: Kainuun hyvinvointialue
Country: FI
Region: FI1B1
Contract type: Services
Procedure: Open procedure
CPV classification: 85121000: Medical services

Technical requirements: Hankintamenettelynä on julkisista hankinnoista ja käyttöoikeussopimuksista annetun lain (1397/2016) 32 §:n mukainen avoin menettely, jossa hankintayksikkö julkaisee hankintailmoituksen ja asettaa saataville tarjouspyynnön, joiden perusteella kaikki halukkaat toimittajat voivat tehdä tarjouksen.

Hankintamenettelyn vaiheet ovat tarjousten jättämisen jälkeen pääpiirteittäin seuraavat:

- Hankintayksikkö avaa tarjoukset;
- Hankintayksikkö tarkastaa Tarjoajien soveltuvuuden;
- Hankintayksikkö tarkastaa tarjousten tarjouspyynnön mukaisuuden;
- Hankintayksikkö vertailee tarjoukset;
- Hankintayksikkö tekee hankintapäätöksen ja antaa sen sähköisesti tiedoksi Tarjoajille;
- Hankintayksikkö pyytää ja tarkastaa parhaan tarjouksen tehneeltä Tarjoajalta tämän soveltuvuutta koskevat todistukset ja selvitykset;
- Hankintayksikkö tekee hankintasopimuksen voittaneen Tarjoajan kanssa.

Selvyyden vuoksi todetaan, että sopimus valitun toimittajan ja Hankintayksikön välille syntyy vasta, kun osapuolet ovat allekirjoittaneet sopimuksen.
Kainuun hyvinvointialue (myös "Hankintayksikkö ja "Tilaaja") pyytää tarjouksia Kainuun keskussairaalan päivystyksen yleislääketieteen tasoiseen lääkäripäivystykseen toimitustakuulla.

Hankinnan kohteena olevaa palvelua hankitaan sekä virka-aikana että virka-ajan ulkopuolisena aikana tapahtuvaan päivystykseen.

Virka-aika:
- ma-to 8-15.30
- pe 8-15.00

Virka-ajan ulkopuolinen aika:
- ma-to 15.30-22
- pe/juhlapyhien ja arkijuhlapyhien aattopäivät 15-22.00
- la-su, juhlapyhinä ja arkijuhlapyhinä 8-22

Tällä hetkellä päivystys tapahtuu kaikkina ajankohtina Kainuun keskussairaalan päivystyksen tiloissa osoitteessa Sotkamontie 13, Kajaani. Kainuun keskussairaalan päivystyksessä hoidetaan itsenäisesti hoitoon hakeutuvia potilaita, jotka ohjataan päivystykseen pääsääntöisesti Hoidonperusteet.fi-ohjeistuksella, jolloin hoidon kiireellisyys tulee olla 24h sisällä. Päivystyksessä hoidetaan tapauskohtaisesti myös 1-3 vrk:n kiireellisyyden potilaita, joskin tämän kiireellisyysluokan potilaat pyritään ohjaamaan perusterveydenhuollon kiirevastaanotoille. 

PTH-triagessa työskentelee virka-aikana yksi lääkäri ja virka-ajan ulkopuolella kaksi lääkäriä. PTH-triagessa työskentelee samanaikaisesti 1-3 sairaanhoitajaa, jotka vastaavat itsenäisesti hoitaja-vastaanotoista ja valikoivat vain osan asiakkaista lääkärille. ESH:n puolella työskentelee konservatiivinen ja operatiivinen etupäivystäjä 24/7 ja päivystyksen tukipäivystäjät klo 8-22 (la-su klo 8-20). Sairaalan erikoisalojen edustajat ovat laajasti konsultoitavissa virka-aikana. Virka-ajan ulkopuolella päivystävät erikoisaloista sisätaudit, kirurgia (kova/pehmeä), naistentaudit, radiologia, anestesiologia, psykiatria ja lastentaudit. 

Potilaita on keskimäärin 80-90 vuorokaudessa, joista lääkärille ohjautuu n. 30-50. Keskimäärin puolet hakeutuvat hoitoon virka-ajalla. Kuormituksessa on vaihtelua mm. juhlapyhien, loma-aikojen ja infektiokausien johdosta, ja ruuhka-ajat noudattelevat yleisiä päivystyksen ruuhka-aikoja.

Edellä todettu on kuvaus nykyhetkestä ja päivitystoiminta voi muuttua sopimuskauden aikana. 

Virka-aikaan päivystävällä lääkärillä tulee olla vähintään LK5 -oikeudet ja kokemusta päivystystyöstä. 

Virka-ajan ulkopuoliseen aikaan päivystävällä lääkärillä tulee olla LL -oikeudet. 

Mikäli Tilaaja on tilannut Palveluntuottajalta samalle virka-ajan ulkopuoliselle ajankohdalle kaksi lääkäriä, tulee toisella olla LL-oikeudet ja toisella vähintään LK5 -oikeudet ja kokemusta työskentelystä päivystyspisteessä.

Lääkäripalvelut hankitaan kokonaishankintana ja hankinnassa valitaan yksi palveluntuottaja. 

Hankinnan kohteena olevan palvelun tuotanto on tarkoitus aloittaa mahdollisimman pian valitun palveluntuottajan kanssa tarkemmin sovittavana ajankohtana, mutta kuitenkin viimeistään 1.6.2025. Varsinainen sopimuskausi päättyy 31.12.2027. Hankintaan sisältyy tilaajan optiomahdollisuus 1+1 vuodelle. 


Tilaaja sitoutuu virka-ajan ulkopuolisena aikana yhden lääkärin (LL) työpanoksen tilaamiseen. Virka-aikana tapahtuvan päivystystyön ja mahdollisen toisen virka-ajan ulkopuolella päivystävän lääkärin (vähintään LK5) työpanoksen tarpeesta tilaaja ilmoittaa palveluntuottajalle kolmea (3) kuukautta aiemmin seuraavan kolmen (3) kuukauden tarpeen. Kaikki tarjouspyynnössä ja sen liitteissä esitetyt määrät ovat arvioita, eikä Tilaaja sitoudu tiettyihin määriin. Lopulliset määrät saattavat olla sopimuskaudella arvioituja määriä pienempiä tai suurempia. Sopimus ei muodosta palveluntuottajalle yksinoikeutta hankinnan kohteena olevan palvelun tuottamiseen tilaajalle.

Hankinnan kohde on kuvattu tarkemmin jäljempänä tarjouspyynnössä ja sen liitteissä.


Number of bids: 0